
	Συζήτηση στρογγυλής τραπέζης 

Με την ευκαιρία της έκθεσης 

[image: image1.png]Amowe

Mia avayvwon oto dwroypadiks apyeio tou Nixou KeooavAi

Με την ευκαιρία της έκθεσης Amour. Μία ανάγνωση στο φωτογραφικό αρχείο του Νίκου Κεσσανλή, το Σπίτι της Κύπρου και οι επιμελητές της έκθεσης, συνδιοργανώνουν, την Τετάρτη 17 Ιανουαρίου 2018 και ώρα 20:00, στο Σπίτι της Κύπρου, Ξενοφώντος 2Α στο Σύνταγμα, συζήτηση στρογγυλής τραπέζης.
Στη συζήτηση συμμετέχουν, ο κ. Ντένης Ζαχαρόπουλος, Καλλιτεχνικός Διευθυντής Πινακοθήκης, Μουσείων και Συλλογών Δήμου Αθηναίων, η κ. Μαρία Μαραγκού, Καλλιτεχνικός Διευθυντής Μουσείου Σύγχρονης Τέχνης Κρήτης, και ο κ. Γιώργος Τζιρτζιλάκης, Αναπληρωτής Καθηγητής Τμήματος Αρχιτεκτόνων Πανεπιστημίου Θεσσαλίας.
Η έκθεση Amour. Μία ανάγνωση στο φωτογραφικό αρχείο του Νίκου Κεσσανλή, σε επιμέλεια του Δημήτρη Τσουμπλέκα και της Αμάντα Μιχαλοπούλου, αποτελείται από επανεκτυπώσεις ασπρόμαυρων -κατά βάση- αρνητικών του αρχείου. Η αφηγηματική ροή εξασφαλίζεται με επιλογές διαφορετικών μεγεθών -μεγεθύνσεων και αποστάσεων- και η επιμέλεια λειτουργεί ως κινηματογραφικό μοντάζ που εμφανίζει τη Χρύσα ως σκιά στην αρχή, προφίλ στη συνέχεια και τέλος μετωπικά, ως πρωταγωνίστρια. Την έρευνα και αρχειοθέτηση του φωτογραφικού υλικού ανέλαβε η Άννα Τσουμπλέκα.

Ο κατάλογος της έκθεσης, που κυκλοφορεί  από τις εκδόσεις Futura, διευρύνει την αφηγηματικότητα των φωτογραφιών και της προσδίδει ιστορικότητα, αλλά και σύνδεση με το σήμερα, θέτοντας ενδιαφέροντα και εν πολλοίς αναπάντητα ερωτήματα γύρω από τη χρήση του αρχείου, την πολιτική διάσταση του έρωτα, τα όρια του δημόσιου και του ιδιωτικού, την ευθύνη απέναντι στην μνήμη, το βάρος και το “δώρο” της κληρονομιάς, τη λειτουργία και το φόβο της επίδρασης. 

Η έκθεση θα παραμείνει ανοικτή για το κοινό έως τις 19 Ιανουαρίου 2018.

Χορηγοί επικοινωνίας:

